Kommissionens beslutning

af 11. april 2001

om mærkning og anvendelse af visse animalske produkter i forbindelse med beslutning 2001/172/EF om beskyttelsesforanstaltninger mod mund- og klovesyge i Det Forenede Kongerige

(meddelt under nummer K(2001) 1114)

(EØS-relevant tekst)

(2001/304/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 90/425/EØF af 26. juni 1990 om veterinærkontrol og zooteknisk kontrol i samhandelen med visse levende dyr og produkter inden for Fællesskabet med henblik på gennemførelse af det indre marked(1), senest ændret ved direktiv 92/118/EØF(2), særlig artikel 10,

under henvisning til Rådets direktiv 89/662/EØF af 11. december 1989 om veterinærkontrol i samhandelen i Fællesskabet med henblik på gennemførelse af det indre marked(3), senest ændret ved direktiv 92/118/EØF, særlig artikel 9,

under henvisning til Rådets direktiv 64/433/EØF af 26. juni 1964 om sundhedsmæssige betingelser for produktion og afsætning af fersk kød(4), senest ændret ved direktiv 95/23/EF(5), særlig artikel 6, stk. 1, litra f),

under henvisning til Rådets direktiv 77/99/EØF af 21. december 1976 vedrørende sundhedsmæssige problemer i forbindelse med produktion og markedsføring af kødprodukter og visse produkter af animalsk oprindelse(6), senest ændret ved direktiv 97/76/EF(7), særlig artikel 3, litra A, nr. 7), andet led, og

ud fra følgende betragtninger:

(1) Efter anmeldelse af udbrud af mund- og klovesyge i Det Forenede Kongerige vedtog Kommissionen beslutning 2001/172/EF om beskyttelsesforanstaltninger mod mund- og klovesyge i Det Forenede Kongerige(8), senest ændret ved beslutning 2001/.../EF(9).

(2) De foranstaltninger, der skal træffes i et iagttagelsesdistrikt, er fastsat i artikel 9 i direktiv 85/511/EØF af 18. november 1985 om fællesskabsforanstaltninger til bekæmpelse af mund- og klovesyge(10), senest ændret ved akten vedrørende Østrigs, Finlands og Sveriges tiltrædelse.

(3) Sygdomssituationen i Storbritannien kræver, at restriktionerne for iagttagelsesdistrikter fastholdes i en længere periode, hvilket medfører problemer som følge af det stigende antal modtagelige dyr bestemt til slagtning, der holdes på bedrifter, som ikke er ramt af mund- og klovesyge.

(4) Artikel 9 i direktiv 85/511/EØF fastsætter, at modtagelige dyr under offentlig kontrol kan transporteres direkte til et slagteri til nødslagtning. En sådan transport kan kun tillades af den kompetente myndighed efter en undersøgelse udført af embedsdyrlægen på alle bedriftens dyr, og hvoraf det fremgår, at der ikke er dyr til stede, som er mistænkt for at være angrebet af mund- og klovesyge.

(5) Ifølge Rådets direktiv 72/461/EØF af 12. december 1972 om veterinærpolitimæssige problemer vedrørende handel med fersk kød inden for Fællesskabet(11), senest ændret ved akten vedrørende Østrigs, Finlands og Sveriges tiltrædelse, må kød fra dyr fra en bedrift eller en zone, der af sundhedsmæssige grunde er genstand for forbud i medfør af artikel 3, stk. 2, litra b), i Rådets direktiv 64/432/EØF om veterinærpolitimæssige problemer ved handel inden for Fællesskabet med kvæg og svin(12), senest ændret ved Rådets direktiv 2000/20/EF(13), ikke sendes fra en medlemsstats område til en anden medlemsstats område og ikke være påført EF-sundhedsmærket, medmindre der er anført et kryds over dette.

(6) Ifølge Rådets direktiv 80/215/EØF af 22. januar 1980 om veterinærpolitimæssige problemer i forbindelse med samhandelen med kødprodukter inden for Fællesskabet(14), senest ændret ved akten vedrørende Østrigs, Finlands og Sveriges tiltrædelse, kan kødprodukter fremstillet af kød forsynet med et stempel som omhandlet i artikel 5a i direktiv 72/461/EØF mærkes i overensstemmelse med kapitel VI i bilag B til direktiv 77/99/EØF, når det pågældende kød har undergået en bestemt behandling.

(7) Ifølge artikel 6, stk. 1, litra f), i direktiv 64/433/EØF skal medlemsstaterne sikre, at kød fra et område med dyresundhedsmæssige restriktioner omfattes af særlige regler, der i de enkelte tilfælde fastsættes efter proceduren i direktivets artikel 16. Ifølge artikel 6, stk. 1, litra h), i direktiv 64/433/EØF skal sådant kød desuden forsynes med et nationalt stempel, som ikke må kunne forveksles med EF-stemplet og især ikke må være ovalt.

(8) Ifølge artikel 3, litra A, nr. 7, andet led, i direktiv 77/99/EØF skal kødprodukter fremstillet af kød, der skal afsættes lokalt, påføres et mærke, som skal fastlægges efter proceduren i artikel 20 i direktiv 77/99/EØF.

(9) Ifølge artikel 3, stk. 1, litra f), i Rådets direktiv 91/495/EØF af 27. november 1990 om sundhedsmæssige og dyresundhedsmæssige problemer i forbindelse med produktion og afsætning af kaninkød og kød af opdrættet vildt(15), senest ændret ved direktiv 94/65/EF(16), skal opdrættet vildt sundhedsmærkes.

(10) Kommissionens beslutning 2001/172/EF forbyder bortset fra for kød af dyr, der er slagtet før den 1. februar 2001, afsendelse af fersk kød af kvæg, får, geder, svin og andre klovbærende dyr med oprindelse i Storbritannien og kødprodukter fremstillet af sådant kød undtagen efter en bestemt behandling.

(11) Denne beslutning har derfor til formål at fastlægge det sundhedsmærke, der skal anvendes for fersk kød af modtagelige dyr og kødprodukter fremstillet af sådant kød, som ifølge EF-bestemmelserne om mund- og klovesyge ikke kan afsættes i samhandelen inden for Fællesskabet, samt betingelserne for anvendelsen af sådanne sundhedsmærker.

(12) De i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Uden at det berører bestemmelserne i Rådets direktiv 85/511/EØF, særlig artikel 5 og 9, sikrer Det Forenede Kongerige:

1) i overensstemmelse med artikel 5, stk. 1, i direktiv 72/461/EØF, at fersk kød, der opfylder betingelserne i artikel 3 i Rådets direktiv 64/433/EØF og hidrører fra kvæg, får, geder og svin, og fersk kød, der opfylder betingelserne i artikel 6 i direktiv 91/495/EØF og hidrører fra andre klovbærende dyr, og som har oprindelse i Storbritannien og er forarbejdet efter en dato, som meddeles Kommissionen og de øvrige medlemsstater i henhold til artikel 3, ikke mærkes med det sundhedsmærke, der er omhandlet i kapitel XI i bilag I til direktiv 64/433/EØF eller kapitel III i bilag I til direktiv 91/495/EØF

2) i overensstemmelse med artikel 6, stk. 1, litra h), i direktiv 64/433/EØF og i tråd med bestemmelserne i artikel 6, stk. 3, i direktiv 91/495/EØF, at fersk kød omhandlet i stk. 1 mærkes med et nationalt stempel, der ikke kan forveksles med EF-stemplet omhandlet i kapitel XI i bilag I til nævnte direktiv, og som især ikke er ovalt

3) at modellen til det i stk. 2 nævnte sundhedsmærke er som anført i bilaget. Sundhedsmærkernes farve skal være en af de farver, der er nævnt i artikel 2, stk. 8, i direktiv 94/36/EF(17) med undtagelse af E129 Allura Red AC

4) at det i stk. 1 omhandlede kød, uanset stk. 1, og såfremt det ikke er bestemt til samhandelen inden for Fællesskabet, og det ferske kød er pakket i handelsportioner til direkte salg til forbrugeren, i en overgangsperiode kan være påført det mærke, der er omhandlet i henholdsvis kapitel XI i bilag I til direktiv 64/433/EØF og kapitel III i bilag I til direktiv 91/495/EØF, forudsat at det særlige mærke omhandlet i stk. 2 også anvendes. Dimensionskravene i bilaget behøver ikke at gælde for det mærke, der skal anvendes i henhold til dette stk. 4.

Artikel 2

Det Forenede Kongerige sikrer følgende:

1) Kødprodukter, der opfylder sundhedskravene i direktiv 77/99/EØF og er fremstillet af fersk kød mærket i overensstemmelse med artikel 1, stk 2, mærkes med et nationalt mærke, der ikke kan forveksles med EF-sundhedsmærket omhandlet i kapitel VI i bilag B til nævnte direktiv, og som især ikke er ovalt.

Uanset første afsnit kan kødprodukter fremstillet af fersk kød mærket i overensstemmelse med denne beslutnings artikel 1, stk. 2, og behandlet i overensstemmelse med artikel 3, stk. 2, i Kommissionens beslutning 2001/172/EF mærkes med det sundhedsmærke, der er omhandlet i kapitel VI i bilag B til direktiv 77/99/EØF og afsendes fra Storbritannien i overensstemmelse med artikel 3, stk. 4, 5 og 6, i beslutning 2001/172/EF.

2) Modellen til sundhedsmærket nævnt i stk. 1, første afsnit, er den, der er anført i bilaget, men dimensionskravene behøver ikke at gælde.

3) Uanset stk. 1, første afsnit, kan de i stk. 1, første afsnit, nævnte kødprodukter, såfremt de ikke er bestemt til samhandelen inden for Fællesskabet, i en overgangsperiode være påført det sundhedsmærke, der er omhandlet i kapitel VI i bilag B til direktiv 77/99/EØF, forudsat at det særlige mærke omhandlet i stk. 2 også anvendes.

Artikel 3

Det Forenede Kongerige underretter Kommissionen og de øvrige medlemsstater om begyndelsesdatoen for mærkning af fersk kød i overensstemmelse med artikel 1 og tillader ikke slagtning til konsum af kvæg, får, geder og svin og andre klovbærende dyr med oprindelse på bedrifter i Storbritannien i spærrezoner og iagttagelsesdistrikter som defineret i artikel 9, stk. 1 og 2, i Rådets direktiv 85/511/EØF før denne dato.

Artikel 4

Denne beslutning er rettet til medlemsstaterne.

Udfærdiget i Bruxelles, den 11. april 2001.

På Kommissionens vegne

David Byrne

Medlem af Kommissionen

(1) EFT L 224 af 18.8.1990, s. 29.

(2) EFT L 62 af 15.3.1993, s. 49.

(3) EFT L 395 af 30.12.1989, s. 13.

(4) EFT 121 af 29.7.1964, s. 2012/64. Direktivet er ajourført ved direktiv 91/497/EØF (EFT L 268 af 24.9.1991, s. 69).

(5) EFT L 243 af 11.10.1995, s. 7.

(6) EFT L 26 af 31.1.1977, s. 85. Direktivet er ajourført ved direktiv 92/5/EØF (EFT L 57 af 2.3.1992, s. 1).

(7) EFT L 10 af 16.1.1998, s. 25.

(8) EFT L 62 af 2.3.2001, s. 22.

(9) EFT L.

(10) EFT L 315 af 26.11.1985, s. 11.

(11) EFT L 302 af 31.12.1972, s. 34.

(12) EFT 121 af 29.7.1964, s. 1977/64.

(13) EFT L 163 af 4.7.2000, s. 35.

(14) EFT L 47 af 21.2.1980, s. 4.

(15) EFT L 268 af 24.9.1991, s. 41.

(16) EFT L 368 af 31.12.1994, s. 10.

(17) EFT L 237 af 19.9.1994, s. 13.

BILAG

>PIC FILE= "L_2001104DA.000802.EPS">